BBC Hausa - News - Yadda aka kashe Osama bin Laden
Yadda aka kashe Osama bin Laden
An sabunta: 10 ga Satumba, 2012 - An wallafa a 07:05 GMT
Gidan da aka kashe Osama Bin Laden a Pakistan
A karon farko, tsohon Kwamandan sojojin ruwan Amurka wanda ya wallafa littafi kan yadda sojojin suka kai samamen da ya yi sanadiyar mutuwar Osama Bin Laden bara a kasar Pakistan, ya shaidawa manema labarai yadda lamarin ya faru.
Kwamandan, wanda aka sakaya fuskarsa, kana aka sauya muryarsa, ya shaidawa gidan talbijin na CBS cewa an harbi marigayi Osama Bin Laden ne a kansa lokacin da yake lekowa ta kofar dakinsa.
Wannan dai ya ci karo da ikirarin da ma'aikatar tsaro ta Amurka ta yi cewa an hallaka jagoran kungiyar al Qaeda ne lokacin da ya tsere zuwa dakinsa.
Kwamandan ya bayyana cewa sai da ya share fuskar Bin Laden kafin ya iya daukar hotonsa bayan da aka kashe shi.
Ya ce: ''A lokacin na tabbatar cewa hoton da zan dauka shi ne hoto mafi muhimmanci da na taba dauka a rayuwata, don haka tilas na tabbatar da cewa na dauki hotunan da kyau. Wannan ya sanya sai da na share fuskarsa domin a iya gane cewa shi din ne''.
Amurka za ta kai karar marubucin littafin Bin Laden31 Agusta, 2012, Amurka
Amurka ta fitar da bayanin sirri a kan Osama bin Ladan4 Mayu, 2012, Gabas Ta Tsakiya
Ana rusa gidan Osama bin Laden 26 Fabrairu, 2012
Tunawa da Nelson Mandela
Rikicin jamhuriyar Tsakiyar Afrika
Mataimakin shugaban kasar Sudan ya yi murabus